CELEX: 62016TN0749
Language: da
Date: 2016-10-28 00:00:00
Title: Sag T-749/16: Sag anlagt den 28. oktober 2016 — Stemcor London og Samac Steel Supplies mod Kommissionen

9.1.2017   
            
            
               DA
            
            
               Den Europæiske Unions Tidende
            
            
               C 6/41
            
         Sag anlagt den 28. oktober 2016 — Stemcor London og Samac Steel Supplies mod Kommissionen
   (Sag T-749/16)
   (2017/C 006/51)
   Processprog: engelsk
   
      Parter
   
   
      Sagsøgere: Stemcor London Ltd (London, Det Forenede Kongerige) og Samac Steel Supplies Ltd (London) (ved advokaterne F. Di Gianni og C. Van Hemelrijck)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesforordning (EU) 2016/1329 af 29. juli 2016 om opkrævning af den endelige antidumpingtold på den registrerede import af visse koldvalsede flade produkter af stål med oprindelse i Folkerepublikken Kina og Den Russiske Føderation (EUT 2016, L 210, s. 27), annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Med det første anbringende gøres det gældende, at fortolkningen og anvendelsen af betingelsen om »importørens kendskab«, som er fastsat i artikel 10, stk. 4, litra c), i antidumpinggrundforordningen (EU) 2016/1036, er urigtig og ulovlig.
               
                           —
                        
                        
                           Første led: Den fortolkning, der er indeholdt i forordning (EU) 2016/1329 (»den anfægtede forordning«) af betingelsen om importørens kendskab, som er fastsat i artikel 10, stk. 4, litra c), i antidumpinggrundforordningen (EU) 2016/1036, er urigtig og ulovlig.
                        
                     
                           —
                        
                        
                           Andet led: En fortolkning af artikel 10, stk. 4, litra c), i antidumpinggrundforordningen (EU) 2016/1036, foretaget i lyset af den veletablerede fortolkning af EU-retten og af WTO’s antidumpingaftale, viser, at Kommissionen med henblik på at fastslå, hvorvidt en sådan betingelse er opfyldt, skal vurdere importørens faktiske kendskab.
                        
                     
         
               2.
            
            
               Med det andet anbringende gøres det gældende, at vurderingen af betingelsen om »en betydelig stigning i indførslen« med urette blev baseret på en periode fra og med den første hele måned efter offentliggørelsen af indledningsmeddelelsen i EU-Tidende frem til og med den sidste hele måned før indførelsen af midlertidige foranstaltninger.
            
         
               3.
            
            
               Med det tredje anbringende gøres det gældende, at den fortolkning, der er lagt til grund i den anfægtede forordning af betingelsen om »alvorlig undergravning af virkningerne«, som er fastsat i artikel 10, stk. 4, litra d), i antidumpinggrundforordningen (EU) 2016/1036, er urigtig og ulovlig.
               
                           —
                        
                        
                           Første led: Kommissionen har med urette foretaget en samlet vurdering af betingelsen om »alvorlig undergravning af virkningerne«, som er fastsat i grundforordningens artikel 10, stk. 4, litra d), hvorimod den burde have udført en individuel analyse af hver enkelt importørs handlemåde for at fastslå, hvorvidt dennes indførsel bidrog til den hævdede alvorlige undergravning af virkningerne af tolden.
                        
                     
                           —
                        
                        
                           Andet led: Den anfægtede forordning er mangelfuld, for så vidt som det heri konkluderes, at anvendelsen med tilbagevirkende kraft af told på indførsel, der fandt sted i registreringsperioden, skulle forhindre, at virkningerne af tolden blev alvorligt undergravet.